ئیبراھیمی مەلا مارف
ئیبراھیمی مەلا مارف (بلەی سینگەر) : ئیبراھیم کوڕی مەعرووف کوڕی غەفوورە ، لە مارتی ١٩١٢ لە (گەڕەکی سەرشەقام)ی شاری سلێمانی ھاتووەتە دنیاوە .

سەرەتای ژیان و هاوسەرگیری 
قۆناغی سەرەتاییی خوێندنی تەواوکردووە. ، ساڵی ١٩٣٢ خاتوو "حەپسە کچی عەبدوڵڵای قادر بانەیی"ی ھێناوە و دوو کچ و پێنج کوڕ (کەمال، جەمال، جەلال، صەباح، شەماڵ)ی لێ بووە .

بازرگانی 
لەبەر ئەوەی باوکی بازرگانیی تووتنی کردووە لە ساڵی ١٩٤١ بەدواوە تا ١٩٤٩ دووکانی فرۆشتنی ھەموو جۆرە بۆینباخ، چاویلکە، پانتۆڵ و کراسی ھەبووە، کتێب و گۆڤار و ڕۆژنامەیشی لە لایەکی دیکەی دووکانەکەیدا داناوە بۆ فرۆشتن و باوەڕپێکراوێکی "گەلاوێژ"یش بووە ، لەوەبەدواوە دەستی لەم کارە ھەڵگرتووە و بووەتە بریکاری مەکینەی خەیاتیی سینگەر و فرۆشتوێتی بە (بلەی سینگەر)ناسراوە . ئەوجا قۆنتەراتی دابینکردنی خۆراک (گەنم و جۆ و میوە و گۆشت)ی سپای عیراقی لە سلێمانی وەرگرتووە. ساڵی ١٩٥٠ (سینەمای ڕەشید)ی بە ئیجار گرتووە تا ١٩٥٥. پاش ١٩٥٧ (سینەمای سیروان)ی کە حەمە ئاغای ئەوڕەحماناغا لەسەر موڵکی خۆی دروستی کردووە، بە کرێ گرتووە، سەرەتا ھاوینە بووە و دوایی کراوە بە زستانە و تا ١٩٨٨ درێژەی بەو کارە داوە. دیسان چووەتەوە سەر دووکانی فرۆشتنی مەکینەی سینگەر و دواجاریش (کارگەی کاشیی کاوە)ی داناوە ، ئەندامی دەستەی دامەزراندنی (ژووری بازرگانیی سلێمانی) و ئەندامی یەکەم خولی ئەنجومەنی بەڕێوەبردنیشی بووە .

كۆچی دوای  
برایمی ( سینگەر ) مایسی ١٩٩٥ کۆچی دواییی کردووە.